En af topholdene i mændenes 1. division er Team Sydhavsøerne. Og derfor var det måske heller ikke så underligt, at Vesthimmerland ikke kunne hamle op med lige netop dén modstander søndag eftermiddag.

Team Sydhavsøerne vandt en komfortabel sejr på 35-25 over gæsterne fra Team Vesthimmerland. Dermed ligger Vesthimmerland på 10. pladsen, lige uden for den sikre overlevelse i 1. division. I kvindernes 1. division blev det også til nederlag til Vendsyssel Håndbold: de tabte 31-24 til VSH 2002.